อยากทราบว่าไปถอนฟันกรามเลือดยังไหลอยู่คะ เเล้วก้อปวดด้วยคะทำไงคะ
สวัสดีค่ะ การถอนฟันหรือการผ่าฟันคุดก็เหมือนเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองดังนั้นต้องขึ้นกับว่าเป็นหลังทำหัตถการมาแล้วนานเท่าไร หากยังอยู่ภายใน 24 ชั่วโมงแรก อาจใช้ผ้าก๊อซสะอาดกดหยุดเลือดไว้ก่อนได้ แต่หากเลย 24 ชั่วโมงมาแล้ว เลือดยังไหลเยอะ ปวดมาก มีหนองไหลจากแผล หรือมีไข้สูง ควรกลับไปพบแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้